

Vi følger en antropolog, der lever nedenunder Paris. I underjordiske gange. Nadia. Nadias kæreste forsvinder og hun bliver hurtigt efter kontaktet via nogen breve. Brevene er fra en mand som skulle være Nadias halvbror.
Handlingen føles som om den springer lidt i tid. Vi befinder os åbenbart i 2009, men med en del bagudgående oplevelser, kan man vel sige. Vi kommer tæt på menneskets oprindelse, og bogen prøver at forklare vores eksistens, vores behov, især de seksuelle og alt dette og mere til skal hovedpersonen, Nadia finde rundt i.

En tankevækkende debutroman om, hvordan krisen rammer en af Danmarks dyreste villaveje. Om fernis og forkvaklede følelser og om ikke at vide hvad der er vigtigt, før det er for sent.
Her får du et indsigtsfuldt om end karikeret portræt af livet i yderste overhalingsbane og nedturen på første klasse. Det er en velskrevet og underholdende roman med både skarphed og kant. Beboerne i velhaverghettoen udstilles, og romanpersonerne er typificerede, men den satiriske livsstilsanalyse rammer bredere. Luk bare op for et dameblad og se, hvad du skal drømme om.
Vi følger beboerne på Hambros Allé 7, 9 og 13 i medgang og ikke mindst modgang. Karaktererne og de huse de bor i, er bygget af fri fantasi, men vejen eksisterer. Hambros Allé i Hellerup er en af de dyreste adresser i Danmark med en kvadratmeterpris i omegnen af 100.000 kroner. Tre par på alléen udgør det centrale persongalleri i romanen. Det unge par Cille og Ask, der er kommet til at købe et lidt for dyrt hus til deres nystartede familie, i nummer 13. Caroline og Kaare, en succesrig advokat og en liderlig ejendomsmægler, i nummer 9, og sidst men ikke mindst bebos nummer 7 af Line og Kristian, der er ved at formøble familieformuen, som Kristian har arvet, og Line forvalter som den perfekte værtinde. Alt synes tilsyneladende godt på overfladen: 

